Virolaisille opettajille tietotekniikkakoulutusta - Lifestyle - MTV.fi
Yle: Suomalaisten jättipalautusten yllätysseuraus: Kunnille miljoonamätkyt – joutuvat jopa myymään omaisuuttaan
Virolaisille opettajille tietotekniikkakoulutusta
Lifestyle > Digi Julkaistu 11.04.1999 21:16
Kolmekymmentä virolaista opettajaa osallistuu huomenna Tampereella alkavaan tietotekniikkakoulutukseen. Jatkossa opettajat siirtävät taitotiedon alueensa koulujen opettajille Virossa. Viikon koulutusjakson toteuttaa tamperelainen Itämeri-instituutti yhdessä Viron opetusministeriön alaisen Tiger Leap -säätiön kanssa.
Opetus on suunniteltu Tampereen yliopiston, Tampereen yliopiston täydennyskoulutuskeskuksen ja Tampereen kaupungin kouluviraston kanssa.
Tiikerihyppy-ohjelma on Viron hallituksen suunnittelema laaja kansallinen tietotekniikan koulutushanke. Sen tavoitteena on hankkia opettajille perustiedot nykytekniikasta, varustaa kaikki koulut tietokoneilla ja yhdistää koulut Internetiin.
Itämeri-instituutti on Tampereen kaupungin aloitteesta perustettu yhteistyöorganisaatio. Jatkossa se pyrkii toteuttamaan koulutushankkeita myös latvialaisten ja liettualaisten yhteistyökumppaneiden kanssa.
Joka toisella pääsy Internetiin Veroprosentin voi laskea Internetissä